අදාළ අවස්ථාවේදී පළාත් සභා මන්ත්‍රීවරුන් වෙත උතුරු පළාත් ප්‍රධාන අමාත්‍ය සි වී විග්නේශ්වරන් පැවසූවේ  ඉල්ලීම් සම්බන්ධයෙන් ජනාධිපතිවරයා දැනුවත් කොට ජනාධිපතිවරයාගේ ස්ථාවරය උතුරු පළාත් ආණ්ඩුකාරවරයා හරහා කඩිනමින් දැන ගැනීමට කටයුතු කරන බවයි.විග්නේශ්වරන්ගේ ප්‍රකාශයත් සමග විරෝධතාවය නවතා දැමීමට මන්ත්‍රීවරුන් කටයුතු කළ අතර, පළාත් සභා මන්ත්‍රී එම් කේ ශිවාජිලිංගම් පැවසූවේ වර්තමාන රජය බලයට පත්වීමෙන් අනතුරුව දේශපාලන සිරකරුවන් නිදහස් කිරීම, උතුරේ ආරක්ෂක අංශ සතු ඉඩම් නිදහස් කිරීම, අතුරුදහන්වූවන් සොයාදෙන බවට පොරොන්දුවුවත් අදාළ පොරොන්දු මෙතෙක් ඉටු නොවීම කණගාටුවට කරුණක් බවයි.දෙමළ ජාතික සන්ධාන පළාත් සභා මන්ත්‍රීවරුන් සියළුදෙනා විරෝධතාවයට එක්ව සිටියා.